# data[].attributes.headline
พลากร  ลี้สกุล

# data[].attributes.subject
พลากร  ลี้สกุล

# data[].attributes.body
1. ข่าเล็ก
เป็นข่าพื้นเมืองของเกาะไหหลำ พบปลูกในบางพื้นที่ของภาคใต้ ลำต้นมีขนาดเล็ก เหง้ามีสีน้ำตาลปนแดง เนื้อเหง้ามีสีเหลือง มีกลิ่นฉุน และรสเผ็ดร้อนมาก นิยมมาประกอบอาหารบ้าง แต่ส่วนมากใช้ประโยชน์ทางยา โดยพบน้ำมันหอมระเหย ประมาณ 0.3-1.5% พบสารประกอบฟีนอล 4 ชนิด คือ trans-p-Coumaryl diacetate, 4-Hydroxycinnamoylaldehyde, 1´-Acetoxychavicol acetate และ β–Sitosterol

2. ข่าป่า เป็นข่าที่พบได้ทั่วไปในป่าเบญจพรรณ และป่าดิบชื้น มีลักษณะลำต้นสูง ลำต้น และใบคล้ายกับข่าที่ปลูกทั่วไป หัวมีกลิ่นฉุนน้อย

3. ข่าลิง (ข่าน้อย)
มีลักษณะลำต้นเล็ก มีสารประกอบฟีนอลหลายชนิด เช่น 1, 7-diphenyl-3,5-heptanedione, flavonoids, diarylheptanoids และ phenylpropanoids

4. ข่าคม
มีลักษณะใบมน มีขนละเอียดสีขาวปกคลุมทั้งสองด้าน ดอกมีใบประดับ กลีบดอกสีขาว แผ่เป็นแผ่น และมีแถบสีเหลืองส้มบริเวณกลางกลีบดอก

5. ข่าน้ำ (เร่ว, กะลา)
เป็นข่าพื้นบ้านที่ปลูกเพื่อจำหน่ายของ อ.ปากเกล็ด จ. นนทบุรี เหง้ามีรสจืดกว่าข่า ช่อดอกสีชมพู

พันธุ์ข่า และแหล่งปลูก
– ข่า : เลย นครนายก ลพบุรี ชลบุรี ตราด
– ข่าใหญ่ : นครพนม หนองคาย ขอนแก่ อำนาจเจริญ มุกดาหาร ลพบุรี ระยอง นครศรีธรรมราช หนองลำภู พิษณุโลก
– ข่าเล็ก : นครศรีธรรมราช พิจิตร
– ข่าน้อย : สกลนคร
– ข่าหยวก : สุโขทัย เลย พิจิตร ขอนแก่น นครสวรรค์ ชุมพร สุราษฎร์ธานี อำนาจ แพร่ เชียงราย
– ข่าเหลือง : ชัยนาท ตาก
– ข่าตาแดง : กำแพงเพชร นครสวรรค์ ลพบุรี กะบี่ ตรัง
– ข่าหลวง : กะบี่
– ข่าแกง : ลพบุรี อยุธยา ชัยนาท กำแพงเพชร นครสวรรค์ เลย
– ข่ากลาง : ขอนแก่น
– ข่าลิง : ชลบุรี ปราจีนบุรี

.

# data[].attributes.body
ข่าเป็นพืชสมุนไพรเครื่องเทศที่ใช้ประกอบในอาหารต่างๆ เพื่อช่วยดับกลิ่นคาว เพิ่มความหอมให้อาหารน่ารับประทานยิ่งขึ้น เป็นพืชคู่ครัวของคนไทยมาช้านาน และทำให้ร่างกายได้รับสารอาหารที่มีประโยชน์อีกด้วย เนื่องจากในเหง้าข่าจะมีน้ำมันหอมระเหยที่มีสรรพคุณเป็นยาที่ช่วยรักษาอาการต่างๆ ได้มากมาย เช่น ช่วยขับลม แก้ท้องอืด ท้องเฟ้อ ท้องขึ้น จุกเสียด แน่นท้อง แก้คลื่นไส้ อาเจียน ใช้เป็นยาขับเลือดเสีย ยาแก้บ่วง แก้อาหารเป็นพิษ แก้ท้องร่วง ขับปัสสาวะ ขับเสมหะ ขับเหงื่อ ช่วยกระตุ้นการทำงานของระบบทางเดินอาหาร ช่วยกระตุ้นการขับถ่าย ช่วยยับยั้งการเกิดเซลล์มะเร็ง ใช้เป็นยาแก้ลมพิษ รักษากลากเกลื้อน โรคผิวหนังที่เกิดจากเชื้อแบคทีเรียและเชื้อรา

# data[].attributes.body
1. การเตรียมดิน สำหรับปลูกข่า ข่าชอบดินร่วนซุย มีความชื้น แต่ไม่ชอบน้ำขัง สำหรับการเตรียมต้นพันธุ์ สำหรับปลูกข่า ให้ใช้ต้นพันธุ์อายุ 1 ปี ครึ่ง เนื่องจากอายุพันธุ์ข่า ขนาดนี้เหมาะสำหรับการนำมาปลูก เนื่องจากมีแข็งแรง และมีตามาก ทำให้การเจริญเติบโตจะดี

2. การปลูกข่า ใช้วิธีการปักดำ นำเหง้าพันธ์ุข่ามาปักลงหลุมที่เตรียมดินไว้ สำหรับหลุมละ 3 เหง้า ระยะห่าง ประมาณ 1 เมตร ต่อหลุม ข่าสามารถแตกหน่อได้มากถึง 1500 กอ ให้ผลผลิตที่ดี

# data[].attributes.body
– วัสดุ อุปกรณ์ ที่ต้องเตรียมในการปลูกข่า –

กระถางขนาดกว้าง 12 นิ้วขึ้นไป, กาบมะพร้าว, ดิน, หัวข่า

# data[].attributes.body
1. การดูแลข่า ข่าเป็นพืชที่ชอบความชื้นแต่ไม่ชอบน้ำขัง จึงต้องหมั่นตรวจสอบอย่าให้น้ำขัง รดน้ำเดือนละ 2 ครั้งก็เพียงพอสำหรับข่า หมั่นให้ปุ๋ย สามารถเก็บเกี่ยวข่าได้ตามต้องการ

# data[].attributes.body
เมื่อข่ามีอายุได้ 6 เดือน จะมีลักษณะเป็นข่าอ่อนที่รับประทานอร่อย หากมีอายุ 8 เดือนขึ้นไปก็จะเป็นข่าแก่ที่มีความอร่อยน้อยลงไป ในข่า 1 กอ อาจมีต้นอยู่ประมาณ 25 ต้น เมื่อเก็บเกี่ยวควรขุดให้เหลือไว้ประมาณกอละ 5 ต้น เพื่อให้เจริญเติบโตต่อไป

ส่วนข่าที่จะนำไปใช้หรือจำหน่าย เมื่อขุดขึ้นมาแล้วให้นำไปล้างให้สะอาด แล้วตัดให้เหลือต้นไว้ประมาณ 1 คืบ ตัดรากเล็กๆ ที่แง่งออกให้หมด นำไปตากแดดให้แห้ง แล้วนำไปบรรจุเพื่อจำหน่ายต่อไป หลังจากการเก็บเกี่ยวควรเพิ่มธาตุอาหารเพื่อปรับปรุงดินให้สมบูรณ์ทุกครั้ง เพื่อให้ต้นที่งอกออกมาใหม่สามารถเจริญเติบโตและให้ผลผลิตที่ดีต่อไป

# data[].attributes.body
สรรพคุณทางสมุนไพรของข่า

สำหรับการใช้ ประโยชน์ข่า ด้านการรักษาโรค และใช้ทำสมุนไพร นั้น นิยมใช้ หน่อ เหง้า ราก ดอก ผล และใบ เรียกได้ว่าทุกส่วนของข่าสามารถใช้ประโยชน์ได้ทั้งหมด รายละเอียด ดังต่อไปนี้

เหง้าของข่า สามารถนำมาช่วยบำรุงร่างกาย ช่วยป้องกันมะเร็ง ช่วยช่วยลดระดับน้ำตาลในเลือด ช่วยรักษาโรคหลอดลมอักเสบ ช่วยขับเสมหะ ช่วยแก้อาการคลื่นไส้อาเจียน แก้ท้องอืดท้องเฟ้อ ช่วยขับลมในลำไส้ ช่วยแก้บิด แก้อาหารเป็นพิษ ช่วยย่อยอาหาร เป็นยาระบายอ่อน ๆ ช่วยยับยั้งแผลในกระเพาะอาหาร ช่วยลดการบีบตัวของลำไส้ ช่วยขับน้ำดี ช่วยขับเลือด ขับน้ำคาวปลา เป็นยารักษาแผลสด ช่วยลดอาการอักเสบ ช่วยแก้พิษจากแมลงสัตว์กัดต่อย ใช้รักษาโรคผิวหนัง ช่วยฆ่าเชื้อแบคทีเรียและเชื้อรา ช่วยรักษากลากเกลื้อน ช่วยแก้โรคน้ำกัด ช่วยแก้ฟกช้ำ ช่วยแก้เหน็บชา ช่วยบรรเทาอาการปวดเมื่อยตามกล้ามเนื้อ ช่วยบำรุงสมรรถภาพทางเพศ ช่วยไล่แมลง

ใบของข่า สามารถนำมาช่วยฆ่าพยาธิ ช่วยรักษากลากเกลื้อน

รากของข่า สามารถนำมาช่วยให้ระบบไหลเวียนของเลือดปรกติ ช่วยขับเสมหะ

ดอกของข่า สามารถนำมาช่วยแก้อาการท้องเสีย ช่วยแก้ฝีดาษ

ผลของข่า สามารถนำมารักษาอาการปวดฟัน ช่วยรักษาโรคท้องร่วง ช่วยย่อยอาหาร

หน่อของข่า สามารถนำมาช่วยบำรุงธาตุไฟ ช่วยแก้ลมแน่นหน้าอก